रेलवे में नियुक्ति का फर्जी पत्र देकर 3 लाख रु. तक ठगे, 4 गिरफ्तार
बेरोजगारोंकाे नौकरी दिलाने का झांसा देकर उनसे 50 हजार रुपए से 3 लाख रुपए लेने वाले चार शातिर बदमाशों को करधनी थाना पुलिस ने मंगलवार को गिरफ्तार कर लिया है। आरोपी आेमवीर, बिंदू कुमार रामभरोसे यूपी और दिपांकर सिंह बिहार का रहने वाला है। आरोपी लोगों के साथ ठगी करने के लिए जयपुर आए थे और बिहार के रहने वाले एक युवक को उन्होंने झांसे में लेने की पूरी तैयारी कर ली थी। लेकिन पुलिस ने चारों आरोपियों को उससे पहले ही गिरफ्तार कर लिया। आरोपियों ने बिहार, दिल्ली यूपी में ठगी की वारदात कबूली है।
प्रारंभिक जांच में सामने आया कि आरोपी वारदात से पहले होटलों में दिल्ली से आकर रुकते थे और बेरोजगार लोगों से मोबाइल के माध्यम से संपर्क करते थे और उन्हें होटल में बुलाकर झांसे में ले लेते थे और इसके बाद रेलवे समेत तकरीबन सभी सरकारी विभागों में नौकरी लगाने की बात कहकर उनसे पैसे हड़प लेते थे। इसके बाद मोबाइल नंबर बंद कर लेते थे। डीसीपी अशोक गुप्ता ने बताया कि इलाके में एक गिरोह के बदमाशों द्वारा कुछ बेरोजगार लोगों को ठगने आने की सूचना मिली थी। सूचना पर एडिशनल डीसीपी रतन सिंह करधनी थाना प्रभारी अनिल जसौरिया के नेतृत्व में एक टीम बनाई गई और जांच पड़ताल के बाद चारों ओमवीर, दिपांकर, बिंदू कुमार रामभरोसे को पकड़ लिया। आरोपियों के पास मेडिकल फिटनेस सर्टिफिकेट, नियुक्ति पत्र अन्य दस्तावेज मिले हैं। आरोपी लोगों से पैसे लेने के बाद उनके फर्जी दस्तावेज बनाकर खुद गिरोह के साथियों को अफसर बताकर उनको फर्जी नियुक्ति पत्र दे देते थे।
hin_Deva hin_Deva hin_Deva